dh-unibe/image-text_koenigsfelden-charters-post-1500 huggingface dataset:
Wir, Fridrich, von gotes gnaden ✳ hertzog ze Osterich, ✳ ze Styr ✳ und ze Kernden, ✳ herr ze Chrain, ✳ auf
der Marich ✳ und ze Portenow, ✳ graf ze Habspurch und ze Kyburch, ✳ und lantgraf in Elsazzen, ✳
vergehen und tun kunt mit disem gegenburtigen brif, ✳ daz wir mit bedachtem muͦt ✳ und gutem
willen bestetigen alle di brife, ✳ die daz chloster ze Kunigesvelden, ✳ Sand Claren orden, in Costentzer
bistum, hat ✳ von unsern lieben vetern, ✳ oder unsˀm lieben vater, ✳ hertzog Otten, seligen, ✳ ez si uber kylichsêtze, ✳ eigen, ✳ gut ✳ oder umb die guͤter, ✳ so in unser lieben vetern ✳ oder unser lieber vater gegebē
habent, ✳ wider umb si ze kouffen, in alle di wise, als di brife sagent und stant, so si dar uber
hant, ✳ daz loben wir mit guten tˀwen stêt ze haben fur uns und fur unser erben, ✳ und nimmˀ
da wider ze tun mit dhainer slacht sache, ✳ wan daz wir si dar an schirmen sullen an guten
tˀwen an gevêrde. ✳ und dar uber ze urkund geben wir disen brif mit unserm anhangunden
insigel, der geben ist ze Brukk, ✳ an mitwochen vor judica in der vasten, ✳ nach Christes ✳
gebuͦrt driutzehenhundert jar, ✳ in dem vier und viͤrtzikisten jar. ✳
Königsf. 202
Kgsf. 202
Staatsarchiv
AARGAU
344
hertzog Friderichs bestaͤttigùng der
✳ fryheitt₎
Nͦ✳ 53 ✳
K
A ✳ 12 ✳
xlij
11
✳ friheit ✳ xxx
dc hˀzog Ffridrich des clostˀ brief bestetiget hat